स्वास्थ्य कर्मियों ने कहा-वेतन विसंगति दूर करो
झालावाड़| मेडिकलकॉलेज एंड अस्पताल सोसायटी कर्मचारी महासंघ के सदस्यों ने शुक्रवार को वेतन विसंगतियों को दूर करने की मांग को लेकर कलेक्टर को ज्ञापन सौंपा। इसमें बताया कि मेडिकल कॉलेज एंड अस्पताल सोसायटी में कार्यरत सभी कर्मचारियों को पदानुसार वेतन एवं भत्ते नहीं दिए जा रहे हैं। राज्य सरकार ने शासकीय मंडल की बैठक में कर्मचारियों के वेतन निर्धारण के संबंध में कई बार कमेटियों का गठन किया गया, लेकिन वेतन विसंगतियां दूर नहीं हुई। कर्मचारियों ने मांग की कि कार्यरत समस्त अराजपत्रित कर्मचारियों को पे बैंड के अनुसार पे स्केल को लागू कर वेतनमान दिया जाए। सोसायटी में कार्यरत कर्मचारियों के आश्रित को सोसायटी के अंतर्गत अनुकंपा नियुक्त दी जाए। पीएल का लाभ दिया जाए। ज्ञापन देने वालों में संघ के अध्यक्ष रणजीतसिंह , केके शर्मा, नीरज तिवारी, जलज तिवारी, विमल गौतम, अनिल आदि शामिल थे।
hin_Deva hin_Deva